**Upravni odjel za zdravstvo, socijalnu politiku,**

**branitelje, civilno društvo i mlade**

## KLASA: UP/I- 550-04/21-02/01

**URBROJ: 2140/01-09-21-7**

**Krapina, 14. rujna 2021.**

Upravni odjel za zdravstvo, socijalnu politiku, branitelje, civilno društvo i mlade Krapinsko-zagorske županije na temelju članka 17. i 18. Zakona o humanitarnoj pomoći (Narodne novine, broj 102/15 i 98/19 - u daljnjem tekstu: Zakon o humanitarnoj pomoći) povodom zahtjeva Martine Draganić, iz Jesenja, Cerje Jesenjsko 41A, u predmetu izdavanja odobrenja za provođenje humanitarne akcije, donosi

**R J E Š E N J E**

1. **Odobrava se** organizatoru humanitarne akcije **MARTINI DRAGANIĆ,** iz Jesenja, Cerje Jesenjsko 41A, OIB: 43785569311, **provođenje humanitarne akcije pod nazivom „SVE ZBOG JEDNOG DJEČAKA“ u vremenu od 15. rujna 2021. godine do 15. prosinca 2021. godine** organiziranjem prikupljanja novčanih sredstava putem društvenih mreža i drugim aktivnostima sukladno dostavljenom Planu provođenja humanitarne akcije za poboljšanje stambenih uvjeta.
2. Humanitarnoj akciji iz točke I. dodjeljuje se oznaka vrste **„SPSOS“** te će se u evidenciji humanitarnih akcija upisati pod evidencijskom oznakom: **KZŽ-HA/SPSOS-21-1.**
3. Izvršnošću ovog rješenja organizator humanitarne akcije stječe pravo korištenja logotipa humanitarne akcije „Zadovoljavanje stambenih potreba socijalno osjetljivih skupina“.
4. Sredstava u okviru humanitarne akcije iz točke I. prikupljat će se na računu za humanitarnu akciju broj: HR6223400093511071544 otvorenom kod Privredne banke Zagreb d.d.
5. Organizator humanitarne akcije dužan je ovom tijelu dostaviti izvješće o provedenoj humanitarnoj akciji u roku od trideset dana od dana završetka humanitarne akcije te konačno izvješće u roku od petnaest dana nakon posljednje transakcije vezane uz provedenu humanitarnu akciju na obrascu propisanom Pravilnikom o obrascima za prikupljanje humanitarne pomoći („Narodne novine“, broj: 16/20).
6. Žalba protiv ovog rješenja ne odgađa njegovo izvršenje.

**O b r a z l o ž e n j e**

Martina Draganić iz Jesenja, Cerje Jesenjsko 41A, podnijela je zahtjev za izdavanje rješenja o odobrenju provođenja humanitarne akcije u vremenu od 15. rujna do 15. prosinca 2021. godine.

Uz zahtjev za izdavanje rješenja o odobrenju provođenja humanitarne akcije dostavljena je slijedeća dokumentacija:

- suglasnost Đurđice Borošak iz Krapinskih Toplica, Selno 122 za organiziranje humanitarne akcije u svrhu prikupljanja sredstava za nju i njenog mlt. sina Damira Borošaka u svrhu poboljšanja stambenih uvjeta u njihovoj kući;

- dokaz o otvorenom računu za humanitarnu akciju broj: HR6223400093511071544 otvorenom kod Privredne banke Zagreb d.d;

- potvrda Porezne uprave o izvršenoj obvezi plaćanja dospjelih poreznih obveza, te obveza za mirovinsko i zdravstveno osiguranje KLASA: 034-04/21-10/1467, URBROJ: 513-07-02-01-21-2 od 26. kolovoza 2021. godine;

- uvjerenje da se protiv organizatora humanitarne akcije ne vodi kazneni postupak broj Su-Ukpe-115807/2021 od 26. kolovoza 2021. godine;

- plan provođenja humanitarne akcije iz kojeg je utvrđeno da će se humanitarna akcija pod nazivom“SVE ZBOG JEDNOG DJEČAKA”provoditi prikupljanjem novčane pomoći putem društvenih mreža i organizacijom drugih aktivnosti za poboljšanje stambenih uvjeta obitelji Borošak;

- plan korištenja prikupljene humanitarne pomoći iz kojeg je vidljivo da će se sredstva prikupljena na posebnom računu utrošiti za poboljšanje životnih uvjeta i zadovoljavanje stambenih potreba obitelji Borošak.

Od strane ovog tijela po službenoj dužnosti pribavljeni su sljedeći dokazi:

- uvjerenje Ministarstva pravosuđa, Uprave za kazneno pravo i probaciju, Odjela za kaznenu evidenciju KLASA: 740-02/21-03/137493, URBROJ: 514-05-02-01-01/01-21-02 od 9. Rujna 2021. godine da organizator nije osuđivan;

- uvjerenje Ministarstva pravosuđa, Uprave za kazneno pravo i probaciju, Odjela za prekršajnu evidenciju KLASA: 740-04/21-02/98163 URBROJ: 514-05-02-01-02/07-21-3 od 9. rujna 2021. godine da organizator nije osuđivan.

Iz dostavljenog plana provođenja humanitarne akcije ovo je tijelo utvrdilo da planirane aktivnosti opravdavaju svrhu humanitarne akcije, a da se za organizaciju iste ne planiraju troškovi.

Uvidom u zaprimljenu i pribavljenu dokumentaciju te podatke navedene u zahtjevu utvrđeno je da organizator, ispunjava uvjete propisane Zakonom o humanitarnoj pomoći za donošenje rješenja kojim se odobrava provođenje humanitarne akcije pod nazivom “SVE ZBOG JEDNOG DJEČAKA” u vremenu od 15. rujna 2021. godine do 15. prosinca 2021. godine.

Početak i završetak humanitarne akcije iz točke 1. izreke ovog rješenja utvrđeni su sukladno odredbi članka 10. Zakona o humanitarnoj pomoći, kojim je propisano da humanitarna akcija može trajati najviše 90 dana.

Organizator humanitarne akcije po izvršnosti ovog rješenja, logotip humanitarne akcije preuzima na mrežnoj stranici Ministarstva za demografiju, obitelj, mlade i socijalnu politiku, <http://www.mdomsp.hr/logotipi_humanitarnih_akcija>.

Organizator humanitarne akcije dužan je ovom tijelu dostaviti izvješće o provedenoj humanitarnoj akciji u roku od trideset dana od dana završetka humanitarne akcije te konačno izvješće u roku od petnaest dana nakon posljednje transakcije vezane uz provedenu humanitarnu akciju na obrascu propisanom Pravilnikom o obrascima za prikupljanje humanitarne pomoći („Narodne novine”, broj 16/20).

Sukladno utvrđenom činjeničnom stanju na temelju članaka 17. i 18. Zakona o humanitarnoj pomoći odlučeno je kao u izreci ovoga rješenja.

Točka 6. izreke ovoga rješenja temelji se na članku 20. stavku 2. Zakona o humanitarnoj pomoći.

Ovo rješenje kao i eventualno uložena žalba oslobođeni su naplate upravne pristojbe temeljem odredbe članka 9. stavka 2. točke 25. Zakona o upravnim pristojbama (Narodne novine broj 115/16).

UPUTA O PRAVNOM LIJEKU:

Protiv ovoga rješenja može se izjaviti žalba Ministarstvu rada, mirovinskog sustava, obitelji i socijalne politike, u roku od 15 dana od dana primitka rješenja.

Žalba se podnosi putem ovog Upravnog odjela u pisanom obliku neposredno ili preporučeno poštom, a može se izjaviti i usmeno na zapisnik.

Stranka se može odreći prava na žalbu sukladno članku 106. Zakona o općem upravnom postupku (Narodne novine broj 47/09).

**PROČELNICA**

**Martina Gregurović Šanjug**

DOSTAVITI:

1. Martina Draganić, Jesenje, Cerje Jesenjsko 41A,
2. Ministarstvo rada, mirovinskog sustava, obitelji i socijalne politike

Uprava za socijalnu politiku, Zagreb, Trg Nevenke Topalušić 1,

1. Ministarstvo financija, Porezna uprava, Područni ured Krapina,
2. Policijska uprava Krapinsko- Zagorska, Zabok, Matije Gupca 53
3. Evidencija, ovdje
4. Arhiva, ovdje